Marijan Brkić

**Marijan Brkić** (Zagreb 1962.), hrvatski je gitarist najpoznatiji po svom djelovanju u rock sastavima Parni valjak i Prljavo kazalište.

Trenutno svira sa splitskim glazbenikom Zlatanom Stipišićem - Gibonniem i jedan je od najpopularnijih hrvatskih gitarista. Osim što svira također radi kao skladatelj, aranžer, producent i glazbeni snimatelj.

## Biografija
### Rano doba
Marijan Brkić rođen je 1962. godine u Zagrebu. Zajedno s bratom Zvonimirom i mlađom sestrom Katarinom, odrastao je u zagrebačkom naselju Dubrava. Njegovi roditelji, majka Julijana i otac Petar, bili su trgovci, a u slobodno vrijeme bavili su se glazbom.

Sa svojim prijateljima okupljao se u parku, gdje su svirali gitare i zabavljali se. Tu se je upoznao sa Davorinom Bogovićem, Ninoslavom Hrastekom i Zoranom Cvetkovićem, s kojima je kasnije osnovao sastav 'Ciferšlus'. Pridružio im se i Tihomir Fileš, a Cvetković u sastav dovodi Jasenka Houru i ubrzo mijenjaju ime u Prljavo kazalište.

### Prljavo kazalište

Marijan Brkić svirao je u Prljavom kazalištu skoro deset godina od 1979.-1988. Sastav je ubrzo postao vrlo popularan na prostorima bivše Jugoslavije. Brkić nije bio član sastava kada je osnovan, no s vremenom mu se priključio i sudjelovao je kao gitarista na snimanju njihovog prvog studijskog albuma *[[Prljavo kazalište (album)|Prljavo kazalište]]*. Album je po mišljenju brojnih kritičara bio najbolji prvijenac u povijesti domaćeg rock and rolla.

Nakon toga slijede albumi; 
* *[[Crno-bijeli svijet]]* (1980.,Suzy), koji je prodan u više od 200.000 primjeraka
* *[[Heroj ulice]]* (1981., Suzy), na kojemu vokale izvodi Jasenko Houra
* *[[Korak od sna]]* (1983., Suzy), prvi put se pojavljuje kao producent zajedno sa Nenadom Zubkom
* *[[Zlatne godine]]* (1985., Jugoton), prvi album na kojemu vokale izvodi Mladen Bodalec
* *[[Zaustavite Zemlju|Zaustavite zemlju]]* (1988., Suzy), koproducent, aranžer i koautor nekih skladbi
* *[[Sve je lako kad si mlad - live|Sve je lako kad si mlad - uživo album]]* (1989., Suzy), aranžer na nekoliko skladbi.
* *[[XXX godina]]* (2009., Croatia Records), gost na skladbama *Crno bijeli svijet* i *Marina*

Osim što je u sastavu svirao gitaru, također je radio kao producent, aranžer i kao koautor nekih skladbi (album *Zaustavite zemlju*).

Iz Prljavog kazališta odlazi 1988. godine, nakon što je objavljen album *Zaustavite zemlju* i uživo nastupa u Domu sportova. Njegov zadnji nastup sa Prljavim kazalištem bio je 18. prosinca 1988. godine na Zagreb Rock Forceu. Razlog odlaska bio je neslaganje s time kako menadžeri vode sastav.

Nakon što je otišao iz sastava Prljavo kazalište nekoliko godina nije svirao, nego se bavio produkcijom i studijskom glazbom. Kao producent sudjeluje na snimanju albuma Plavog orkestra, Zvijezda i Regate. 1991. godine prihvaća poziv Huseina Hasanefendića - Husa i postaje član rock sastava Parni valjak.

### Parni valjak

Sa Parnim valjkom nastupao je od 1991. do kraja 2005. godine. Osim što je svirao gitaru, izvodio je i prateće vokale. U sastavu kao njegov član ostaje sve do njegovog raspuštanja 2005. godine. Zajedno sa Parnim valjkom snimio je četiri studijska i tri albuma uživo te jedan DVD.

Albumi s Parnim valjkom;
* *[[Budnost|Buđenje]]* (1994. Esnaf), jedini album Parnog valjka koji je posvećen Domovinskom ratu. Album je dobitnik brojnih diskografskih nagrada Porin, a Brkić se kao autor potpisuje na skladbama "Čitaj mi sa usana" i "Dođi..." (zajedno sa Marinom Ribarićem). Također na materijalu sudjeluje kao producent i snimatelj.
* *[[Bez struje: Live in ZeKaeM]]* (1995., Croatia Records), uživo album povodom 20 godina od osnutka sastava. Najuspješniji i najprodavaniji je album sastava koji je također nositelj brojnih Porina. Na materijalu se prvi put kao vokal pojavljuje Kristina Rupčić (poznata kao Tina).
* *[[Samo snovi teku uzvodno]]* (1997., Croatia Records), njihov je najžešći album, a Marijan Brkić potpisuje glazbu u skladbi "Ja još Čekam"
* *[[Zastave (Parni valjak)|Zastave]]* (2000., Croatia Records, Košava), jedan od najpopularnijih albuma Parnog valjka. Album se snima u Brkićevom studiju, a on osim što potpisuje glazbu u skladbi "Mala laž", također na materijalu radi kao snimatelj.
* *[[Kao nekada: Live in S.C.]]* (2001., Croatia Records/Master Music), uživo je album koji je snimljen u studentskom centru. Materijal je miksan u Brkićevom studiju 'MB'.
* *[[25 godina]]* (2001., Croatia Records/Hrvatski telekom), je DVD povodom 25 godina od osnutka sastava.
* *[[Pretežno sunčano?]]* (2004., Croatia Records/Master Music), je posljednji studijski album Parnog valjka.
* *[[Bez struje: Live in ZeKaeM]]* (2005., Croatia Records), uživo je DVD.

Parni valjak prestaje sa djelovanjem na Staru godinu 2005., nakon što su održali koncert na Trgu bana Jelačića u Zagrebu. Sredinom 2006. godine odaziva se na poziv Zlatana Stipišića - Gibonnia i odlazi s njim na turneju *[[Unca fibre (vodič za brodolomce i anđele čuvare)|Unca fibre]]*, a također je Gibboniev uživo album **', producirao i miksa u svom studiju.

== Solo karijera ==
2002. godine izlazi prvi solo studijski album Kristine Rupčić pod imenom ''Prvi put'', na kojemu je Brkić producent, snimatelj i autor većine skladbi.

[[2007]]. godine izdaje svoj prvi solo materijal, album ''[[Bolji svijet (album)|Bolji Svijet]]''. Na albumu nastupaju brojni glazbeni gosti; Zlatan Stipišić - Gibonni, [[Oliver Dragojević]], [[Aki Rahimovski]], [[Dado Topić]], [[Tony Cetinski]], [[Massimo Savić]], [[Nikola Marjanović]], [[Mario Huljev]], [[Nina Badrić]], [[Jelena Radan]] i [[Kristina Tina Rupčić|Tina Rupčić]].

Uz Brkićev stalni sastav kojeg čine [[Dalibor Marinković|Dalibor Dado Marinković]] ([[bubnjevi]]), [[Robert Vrbančić]] ([[bas-gitara|bas gitara]]) i [[Berislav Blažević]] ([[sintesajzer|klavijature]]), na materijalu još sudjeluju i [[Igor Geržina]] ([[saksofon]]), [[Neven Frangeš]] ([[orgulje]]), [[Dinko Janković]] (klavijature) i Oliver Dragojević (Hammond orgulje).

== Privatni život ==
Marijan Brkić ima suprugu Adrijanu (zubni tehničar) i dvije kćerke, Lanu (1995.) i Saru (1998.). Slobodno vrijeme najčešće provodi igrajući [[tenis]].

Dobitnik je nagrade "Status Hrvatske glazbene unije za najboljeg gitaristu s područja zabavne, [[pop-rock]] i urbane glazbe 1996. i 2005."

== Diskografija ==
=== Prljavo kazalište (1979.-1989.) ===
* 1979. ''[[Prljavo kazalište (album)|Prljavo kazalište]]'' (Suzy)
* 1980. ''[[Crno-bijeli svijet]]'' (Suzy)
* 1981. ''[[Heroj ulice]]'' (Suzy)
* 1983. ''[[Korak do sna]]'' (Suzy)
* 1985. ''[[Zlatne godine (Prljavo kazalište)|Zlatne godine]]'' ([[Jugoton]])
* 1988. ''[[Zaustavite Zemlju|Zaustavite zemlju]]'' (Suzy)
* 1989. ''[[Sve je lako kad si mlad - live|Sve je lako kad si mlad - uživo album]]'' (Suzy)
* 2009. ''[[XXX godina]]'' (Croatia Records)

=== Parni valjak (1991.-2005.) ===
* 1994. ''[[Buđenje (Parni valjak)|Buđenje]]'' (Esnaf)
* 1997. ''[[Samo snovi teku uzvodno]]'' (Croatia Records)
* 2000. ''[[Zastave (Parni valjak)|Zastave]]'' (Croatia Records, Košava)
* 2004. ''[[Pretežno sunčano?]]'' (Croatia Records/Master Music)

**Uživo**
* 1995. ''[[Bez struje: Live in ZeKaeM]]'' ([[Croatia Records]])
* 2001. ''[[Kao nekada: Live in S.C.]]'' (Croatia Records/Master Music)

**DVD**
* 2002. ''[[25 godina]]'' (Croatia Records/Hrvatski telekom)
* 2005. ''[[Bez struje: Live in ZeKaeM]]'' (Croatia Records)

=== Solo ===
* 2007. ''[[Bolji svijet (album)|Bolji Svijet]]''

=== Ostalo ===
* 2002. ''Prvi put'' - Kristina Rupčić
* 2007. **' - Zlatan Stipišić

## Reference

## Vanjske veze
* Službene stranice Marijana Brkića 
* Službene stranice Parnog valjka
* Stranice sastava Prljavo kazalište